[{"text_idx": "#000003", "text": "Ekzistas arto teksta, sona kaj bilda. Kutime por c\u0302iu homo plej bone percepteblas\nunu el tiuj tri specoj, kaj g\u0302uste tiun specon li kapablas taksi. Mia medio\nestas tekstoj \u2014 do, mi ne provas recenzi sondiskojn, c\u0302ar ne estas kompetenta"}, {"text_idx": "#000004", "text": "Kaj nun necesas recenzi arton bildan \u2014 eble unika okazo. Temas pri\nhumuro de Pavel Rak, probable la plej konata pentristo en Esperanto-medio.\nLiajn bildojn c\u0302iuj legantoj vidis en Juna amiko, Esperantisto Slovaka\nkaj aliaj revuoj; same en c\u0302iuj libroj de la eldonejo KAVA-PECH, produktinta\ntiun c\u0302i libreton. Lia stilo tuj rekoneblas."}, {"text_idx": "#000005", "text": "La antau\u0306parolo kaj la titoloj de la bildoj aperas en kvar lingvoj:\nc\u0302eh\u0302a, Esperanto, angla kaj germana. Diverslingvaj tekstoj ne c\u0302iam estas\nplene identaj, fojfoje estas interese kompari. Kelkfoje teksto estas parto\nde la bildo mem \u2014 do lau\u0306 tio eblas konjekti, en kiulingva eldonaj\u0302o\nla bildo aperis unue. Kelkaj bildoj ec\u0302 tute ne bezonas vortajn klarigojn."}, {"text_idx": "#000006", "text": "La libro konsistas el temaj c\u0302apitroj: Geedzoj \u2014 familio, Erotiko,\nC\u0302e l' kuracisto, Filozofiaj vidpunktoj, Ekologio, Diversaj\u0302oj, Kontrau\u0306\nmilito; en la lasta parto estas kolektitaj specimene ilustraj\u0302oj por diversaj\neldonaj\u0302oj de KAVA-PECH. Estas ridigaj, jen paradoksaj, kaj samtempe pensigaj\nkarikaturoj \u2014 kaj samlibre ravigaj mildaj erotikaj\u0302oj. Tra la bildoj\nsenteblas bonkoreco de la pentristo kaj lia amo al la vivo..."}, {"text_idx": "#000007", "text": "Libro vere bonega, unika kaj c\u0302iel rekomendinda. Sufic\u0302as iom scii unu\nel la kvar uzitaj lingvoj, kaj vi povos g\u0302ui g\u0302in."}]